Դիցուք, սոցիալական կայքերում վերջերս հաճախակիացել են ռասիստական գրառումները Գարոյի հասցեին, ինչպես օրինակ` «նրան պետք է սպանել», «նրան պետք է սատկացնել Հրանտ Դինքի պես» և այլն: Հայ պատգա-մավորի դեմ ատելություն հրահրող հրապարակումներ, ակնարկներ ու ուղերձներ կարելի է հանդիպել թուր-քական տարբեր լրատվամիջոցներում՝ հատկապես իշխանամետ ուժերի: Բացի այդ Թուրքիայում կան նաև «դժբախտ պատահարների» կամ «պատահական» սպանությունների արատավոր ավանդույթներ: Անցանկալի գործիչը այլ պատրվակներով, այլ տեղում կարող է հարձակման ենթարկվել: Վերջին ամենաթարմ օրինակը Դիարբեքիրի փաստաբանների պալատի նախագահ Թահիր Էլչիի սպանությունն է: Մամուլի ասուլիսից հետո լրագրողների աչքի առաջ նրան «պատահաբար» սպանեց մի ոստիկան, որը այլ հանցագործների էր հետապն-դում: Թուրքիայի առաջադեմ մտավորականությունը Թահիր Էլչիին համարում է քրդերի «Հրանտ Դինք»: Նման էին և արտաքինով, և մղած պայքարով, և սպանության ձևով: